1991 hei sich inere Hamburger Stube 3 Lüt troffe, wo öppis verbunde het:  Sie hei Luscht uf Jesus, vo däm wo sie gloubt hei, dass är vor zwöitusig Jahr nid nume gstor-be sondern au wieder uferstande isch und so au hüt no läbt und es unmittelbars Inträsse a de Mönsche het.  Uf dä Jesus sie si abgfahre und hei ne wölle i Aktione  erläbe. I dere Stube hei viel vo üs ds erschte Mal ohni Hemmige ahgfange ds bäte. Mier sie vor Gott eifach so gsi wie mier si und hei alles vo ihm wölle, wo är für üs het gha. Die meischte Lüt, wo de später zu üsne Träffe si cho, sie cho, wüll sie a Jesus gloubt hei, aber i ihrem Läbe oft nid i irere Art ahgnoh und ak-zeptiert sie worde. Dä Jesus wo me ir Bibel findet isch krass. Är het keis Blatt vors Mul gnoh und het alles kritisiert, was ihm nid gfalle het. und doch isch jede vo ihm ahgnoh und gliebt worde.